Diari Oficial de la Generalitat Valenciana


Sumari del DOGV 6369, del 05-10-2010 (2010/10938)

RESOLUCIÓ de 21 de setembre de 2010, del gerent del Consorci Espacial Valencià-Val Space Consortium, per la qual s'adjudiquen tres beques formatives en pràctiques per a enginyers de laboratori en el Consorci Espacial Valencià per a l'any 2010.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6369

Data del DOGV
:   05-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/10031


Data del document
:   21-09-2010

Organisme emissor
:   Consorci Espacial València

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de setembre de 2010, del gerent del Consorci Espacial Valencià-Val Space Consortium, per la qual s'adjudiquen tres beques formatives en pràctiques per a enginyers de laboratori en el Consorci Espacial Valencià per a l'any 2010. [2010/10756]  
Per Resolució de 16 de juliol de 2010, de la Presidència del Consorci Espacial Valencià-Val Space Consortium (DOCV núm. 6325/04.08.2010) es van convocar tres beques formatives en pràctiques per a enginyers de laboratori en el Consorci Espacial Valencià per a l'any 2010.  
D'acord amb els Estatuts del Consorci Espacial Valencià, aprovats per Acord de 12 de març de 2010, del Consell (DOCV núm. 6227, de 16.03.2010), s'atribuïx a la seua Junta de Govern diferents competències en relació amb la gestió ordinària i, en general, totes aquelles funcions no atribuïdes expressament a altres òrgans.  
D'acord amb la Resolució de 16 de juliol de 2010 (DOCV núm.6325, de 04.08.2010), de la gerència del Consorci Espacial Valencià Val Space Consortium, i basant-se en l'acord de la Junta de Govern de l'1 de juny de 2010, es faculta a dita gerència per a l'aprovació de les bases, convocatòria i resolució de tres beques formatives en pràctiques per a enginyers de laboratori en el Consorci Espacial Valencià per a l'any 2010.  
La comissió avaluadora, constituïda en data 20 de setembre de 2010, ha examinat les sol·licituds rebudes i que complien els requisits dins del termini de presentació, i ha procedit a la seua avaluació d'acord amb el barem establit en les bases de la convocatòria.   
Havent-se efectuat a esta gerència la proposta d'adjudicació per part de la comissió avaluadora, tal com establix la base 7.3 de la convocatòria, resolc:  
Primer  
Adjudicar tres beques formatives en pràctiques per a enginyers de laboratori en el Consorci Espacial Valencià als sol·licitants que han obtingut major puntuació, havent recaigut la concessió en:  
Davide Smacchia   
Óscar Monerris Belda   
Laura Esteve Corbalán   
La duració de les beques serà de 9 mesos, amb una dotació de 1.350 euros bruts mensuals, quantitat a què es practicarà la retenció de l'IRPF corresponent. Dita quantitat es lliurarà a les persones beneficiàries per mensualitats a càrrec del pressupost del Consorci Espacial Valencià en l'exercici 2010, per una quantitat màxima de 18.225,00 euros, i en l'exercici 2011 per una quantitat màxima de 30.375,00 euros, condicionat a l'existència de crèdit adequat i suficient en el corresponent exercici pressupostari.   
Segon  
Crear una borsa de reserva amb els següents aspirants i per este ordre:  
David Redondo Flores   
Víctor García Martínez   
María Benavent Monzonis   
Antonio Juan Querol Giner   
Pablo Camacho Jiménez   
José Luis Herrera Conejero   
María Rosa Pellicer Colomer   
Beatriz Martínez Vázquez   
Concepció Díaz Vicedo   
Tercer  
La incorporació es farà efectiva l'endemà en què s'obtinga l'acreditació per part del Consorci Espacial Valencià que els adjudicataris estan al corrent de les seues obligacions tributàries i de la Seguretat Social de conformitat amb el que disposa l'Orde de 30 de maig de 1996, de la Conselleria d'Economia i Hisenda, i sempre abans de 30 de setembre de 2010.  
Quart  
A l'efecte del que s'ha disposat en l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV 5.596 d'11.09.2007),s'informa que la present resolució de concessió finança ajudes que tenen el caràcter de finançament públic d'activitats no econòmiques, que no complixen amb el requisit de l'avantatge econòmic per a una empresa ni amb el falsejament de la competència afectant els intercanvis comercials entre els estats membres, quedant, per tant, exclosa de l'aplicació del principi d'incompatibilitat amb el mercat comú formulat en l'article 107.1 del Tractat de Funcionament de la Unió Europea, no sent, en conseqüència, obligatòria la notificació d'estes a la Comissió Europea.  
Quint  
Contra esta resolució que posa fi a la via administrativa, es podrà interposar potestativament un recurs de reposició davant de l'òrgan que hi ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 21 de setembre del 2010.- El gerent del Consorci Espacial Valencià (p. d. de la JG 01.06.2010): David Argilés Ortiz.